
	Κύκλος διαλέξεων

«Προς την Επανάσταση και τη συγκρότηση του Ελληνικού Κράτους»

Διάλεξη με θέμα Η συμβολή των Ελλήνων της Διασποράς κατά την έκρηξη της Ελληνικής Επανάστασης και η επιχειρηματολογία για τη νομιμότητα του ελληνικού αγώνα

με ομιλητή

τον κ. Ανδρέα Κούκο

Νομικό, Ιστορικό Ερευνητή, Προέδρο Δ.Σ. (Ε.Μ.Ε.Ν.Σ.Ι.)

στο Σπίτι της Κύπρου

Το Σπίτι της Κύπρου και η Εταιρεία Μελέτης και Έρευνας Νεότερης και Σύγχρονης Ιστορίας (Ε.Μ.Ε.Ν.Σ.Ι.), στο πλαίσιο του κύκλου διαλέξεων με τον γενικό τίτλο: «Προς την Επανάσταση και τη συγκρότηση του Ελληνικού Κράτους», συνδιοργανώνουν την Τετάρτη 28 Νοεμβρίου 2018 και ώρα 19:00, στο Σπίτι της Κύπρου, Ξενοφώντος 2Α Σύνταγμα, διάλεξη με θέμα Η συμβολή των Ελλήνων της Διασποράς κατά την έκρηξη της Ελληνικής Επανάστασης και η επιχειρηματολογία για τη νομιμότητα του ελληνικού αγώνα με ομιλητή τον κ. Ανδρέα Κούκο, Νομικό, Ιστορικό Ερευνητή και Πρόεδρο Δ.Σ. (Ε.Μ.Ε.Ν.Σ.Ι.)

Κατά την έκρηξη της Ελληνικής Επανάστασης υπήρξε έντονη δράση των Ελλήνων της Διασποράς, εκτός των ορίων της Οθωμανικής Αυτοκρατορίας, ώστε να πληροφορηθεί όλος ο κόσμος το «δίκαιο» αγώνα τους. Καθοριστική η συμβολή του Κοραή, του Καποδίστρια και πολλών Ελλήνων και ξένων προσωπικοτήτων στο κρίσιμο αυτό σημείο. Πως και από ποιους αναπτύχθηκε η επιχειρατολογία για τη νομιμότητα του ελληνικού αγώνα στα διαδοχικά συνέδρια των ευρωπαϊκών δυνάμεων και πως σώζεται τελικά η Επανάσταση από την επέμβαση των δυνάμεων στο Laybach το Μάϊο του 1821. 

Ο Ανδρέας Κούκος σπούδασε νομικά στο Αριστοτέλειο Πανεπιστήμιο Θεσσαλονίκης και απέκτησε μεταπτυχιακό τίτλο σπουδών στη Ναυτική Επιστήμη και Στρατηγική από τη Σχολή Πολέμου Ναυτικού. Ολοκληρώνει τη διδακτορική του διατριβή στη Φιλοσοφική Σχολή του Εθνικού και Καποδιστριακού Πανεπιστημίου Αθηνών με θέμα: «Η Ηθική της ηγεσίας: πολιτικές προκλήσεις κατά την Καποδιστριακή περίοδο (1828-1831)». Δίδαξε Νεότερη Ιστορία και Στρατηγική στη Σχολή Εθνικής Αμύνης και στη Σχολή Πολέμου Ναυτικού. Είναι Ιδρυτής και Πρόεδρος της Εταιρείας Μελέτης Έργου Ιωάννη Καποδίστρια που από το 2018 μετονομάζεται σε Εταιρεία Μελέτης και Έρευνας Νεότερης και Σύγχρονης Ιστορίας. Έχει λάβει μέρος με ανακοίνωση σε διεθνή συνέδρια στην Ελλάδα και το εξωτερικό. Στο επιστημονικό του έργο περιλαμβάνονται άρθρα σε ιστορικά περιοδικά, πρακτικά συνεδρίων και συλλογικούς τόμους. Μεταξύ αυτών ενδεικτικά: Η ευρωπαϊκή πολιτική του Ιωάννη Καποδίστρια, Ιστορία Εικονογραφημένη, τεύχος 505, Ιούλιος 2010. Ο Κυβερνήτης Ιωάννης Καποδίστριας, κριτικές προσεγγίσεις και επιβεβαιώσεις, Πρακτικά Επιστημονικού Συνεδρίου-Πανεπιστήμιο Κύπρου, Νοέμβριος 2011, εκδόσεις Καστανιώτη. The Congress of Aachen (Aix-Ia-Chapelle) of 1818. The contribution of Ioannis Kapodistrias with positions and proposals for a more progressive state of affairs in nineteenth century Europe, Bern-Switzerland, 2014. Η σύγκρουση του Ιωάννη Καποδίστρια με τα παραδοσιακά κοινωνικά στρώματα. Ο ρόλος των Μεγάλων Δυνάμεων, Αεροπορική Επιθεώρηση, τεύχος 108, Δεκέμβριος 2016. Ο διεθνής περίγυρος και ο Φιλελληνισμός κατά την Ελληνική Επανάσταση, Πρακτικά Ε’ Διεθνούς Συνεδρίου Ιεράς Συνόδου της Εκκλησίας της Ελλάδος, Αθήνα 2017. Χίλια χρόνια ελληνορωσικές σχέσεις: Ιστορία και Πολιτισμός, Πρακτικά Επιστημονικού Συνεδρίου, ΕΚΠΑ 2017.      

